କେନ୍ଦୁଝର, ସେପ୍ଟେମ୍ବର ୨ (ଲୋକାଲ ୱାୟାର) : ରାଜ୍ୟ ବାହାର ବିଶ୍ୱବିଦ୍ୟାଳୟରୁ ଜାଲ ବିଇଡି ପ୍ରମାଣପତ୍ର ଆଣି ୮ଟି ବ୍ଲକରେ ଶିକ୍ଷକ ଚାକିରୀ କରୁଥିବା ୧୨ ଜଣ ଚୁକ୍ତିଭିତ୍ତିକ ଶିକ୍ଷକ (ଶିକ୍ଷାସହାୟକ)ଙ୍କ ବିରୁଦ୍ଧରେ ଥାନାରେ ଏତଲା ଦେବାକୁ ଜିଲ୍ଲା ପ୍ରକଳ୍ପ ସଂଯୋଜକ ପୂର୍ଣଚନ୍ଦ୍ର ସେଠୀ ବୁଧବାର ସଂପୃକ୍ତ ବ୍ଲକର ବ୍ଲକଶିକ୍ଷା ଅଧିକାରୀଙ୍କୁ ଆଦେଶ ଦେଇଛନ୍ତି ।
ସୂଚନା ଅନୁସାରେ, ଏହି ୧୨ଶିକ୍ଷକ ଜାଲ ସାର୍ଟିଫିକେଟରେ ଚାକିରୀ କରୁଥିବା ଜଣାପଡିବା ପରେ ସେମାନଙ୍କୁ ୧ ମାସ କାରଣ ଦର୍ଶାଅ ନୋଟିସ କରାଯାଇଥିଲା ।
ନୋଟିସର ଜବାବ ଦେଇ ପାରି ନ ପାରିଲେ ସେମାନଙ୍କ ବିରୁଦ୍ଧରେ ୭ ଦିନ ମଧ୍ୟରେ ଥାନାରେ ଏତଲା ଦେବାକୁ କୁହା ଯାଇଥିବା ପୂର୍ଣଚନ୍ଦ୍ର ସେଠୀ କହିଛନ୍ତି ।
ଏହି ଶିକ୍ଷକମାନଙ୍କ ବିଇଡି ପ୍ରମାଣପତ୍ର ଯାଂଚ ପାଇଁ ଶିକ୍ଷା ବିଭାଗ ସମ୍ପୃକ୍ତ ବିଶ୍ୱବିଦ୍ୟାଳୟମାନଙ୍କୁ ଚିଠି କରିଥିଲା । ତେବେ ଏସବୁ ପ୍ରମାଣ ପତ୍ର ଜାଲ ବୋଲି ଜଣାପଡିବା ପରେ ଶିକ୍ଷା ବିଭାଗ ପକ୍ଷରୁ ଏଭଳି କଡା ଆଭିମୁଖ୍ୟ ଗ୍ରହଣ କରାଯାଇଛି ।
ଏହି ଶିକ୍ଷକମାନେ ହେଉଛନ୍ତି ଯୋଡା ବ୍ଲକର ରତିକାନ୍ତ ଜେନା (କିରିବୁରୁ ନୋଡାଲ ଉଚ୍ଚ ପ୍ରାଥମିକ ବିଦ୍ୟାଳୟ), ସାହାରପଡା ବ୍ଲକର ପିତବାସ ରାଉତ (କୁଣ୍ଡଳା ପ୍ରାଥମିକ ଓ ଉଚ୍ଚ ପ୍ରାଥମିକ ବିଦ୍ୟାଳୟ), ସାହାରପଡା ବ୍ଲକର ସୁଧାଂଶୁ ଭୂଷଣ ପୁହାଣ ( ବଳିତା ୟୁଜି ୟୁପି ସ୍କୁଲ) । ଏହି ତିନି ଜଣ ଗୌହାଟି ବିଶ୍ୱବିଦ୍ୟାଳୟରୁ ବିଇଡି ସାର୍ଟିଫିକେଟ ହାସଲ କରିଥିଲେ ବୋଲି ଦର୍ଶାଇଥିଲେ । ପରେ ସାର୍ଟିଫିକେଟ ଜାଲ ଥିବା ଜଣାପଡ଼ିଥିଲା ।
ସେହିପରି ହରିଚନ୍ଦନପୁର ବ୍ଲକର ସସ୍ମିତା ମଲ୍ଲିକ ( ଧୁରୁଡିଆମ୍ବ ୟୁଜିୟୁପି ସ୍କୁଲ), ବାଂଶପାଳ ବ୍ଲକର ଗୋପାଳ କୃଷ୍ଣ ମହାନ୍ତି ( କୁଶକଳା ୟୁଜିୟୁପି ସ୍କୁଲ), ବାଂଶପାଳ ବ୍ଲକର ପୁନ୍ୟ ତୋୟା ଚକ୍ର (ଅଞ୍ଜର ୟୁଜିୟୁପି ସ୍କୁଲ), ଘଷିପୁରା ବ୍ଲକର ସୁଭାଷିନୀ ଦାସ ( ବଅଁରସେନା ନୋଡାଲ ୟୁପି ସ୍କୁଲ), ହରିଚନ୍ଦନପୁର ବ୍ଲକର ସ୍ୱାଗତିକା ସାହାଣୀ ( ଜାମୁଯୋଡି ସରକାରୀ ନୋଡାଲ ୟୁପି ସ୍କୁଲ) ଏମାନେ କୁରୁକ୍ଷେତ୍ର ବିଶ୍ୱବିଦ୍ୟାଳୟରୁ ବିଇଡି ସାର୍ଟିଫିକେଟ ଆଣି ଚାକିରୀ କରୁଥିଲେ, ଯାହା ଜାଲ ଥିଲା ।
ହାଟଡିହି ବ୍ଲକର ସୁଜିତ କୁମାର ମହାନ୍ତି ( ସୋସୋ ନୋଡାଲ ୟୁପି ସ୍କୁଲ), ହାଟଡିହି ବ୍ଲକର ସୁନୀତା ଦତା ( ମଲ୍ଲିପଶି ନୋଡାଲ ୟୁପି ସ୍କୁଲ), ଝୁମ୍ପୁରା ବ୍ଲକର ଆର୍ତତ୍ରାଣ ଜେନା ( ବ୍ରାହ୍ମଣୀଝରୀ ୟୁଜି ୟୁପି ସ୍କୁଲ), ପାଟଣାବ୍ଲକର ଦେବାଶିଷ ସେନାପତି ( ନିଶ୍ଚିନ୍ତପୁର ୟୁପି ସ୍କୁଲ), ଏମାନେ ବୁନ୍ଦେଲଖଣ୍ଡ ବିଶ୍ୱବିଦ୍ୟାଳୟ ଝାନସୀରୁ ଜାଲ ବିଇଡି ପ୍ରମାଣ ପତ୍ର ଆଣି ଚାକିରୀ କରୁଥିଲେ ବୋଲି ଜଣାପଡିଛି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
